Peninsula d'Istria

Istria (en croata y en esloveno: Istra, en italiano: Istria) ye a mayor peninsula d'a Mar Hadriana. Ye localizada entre o Golfo de Trieste y la costa de Quarnaro, en Croacia.

Historicament ye una zona de trobada de pueblos de diferents oríchens, dica un pasau recient d'as tres brancas lingüisticas principals d'Europa (latina, eslava y chermanica). Dende 1945 ye dividida entre Croacia (a mayor parte d'Istria), Eslovenia (que tien en o norte d'Istria u Istria Eslovena a sola salida a la mar) y Italia (que ha manteniu un chicot territorio tot a lo sud de Trieste). La prefectura d'Istra ye a mes occidental de Croacia.

En a peninsula bi ha importantants ciudaz como Pula/Pola, Poreč/Parenzo, Rovinj/Rovigno, Pazin/Pisino, Labin/Albona, Motovun/Montona, Buzet/Pinguente y Buje/Buie, y tamién lugars menors Visignano, Rozzo o Colmo. En a rechión septentrional, en a Istria Eslovena, se troban os lugars costers de Piran/Pirano, Portorož/Portorose y Koper/Capodistria.

Os principals accidents cheograficos son o Mont Učka/Monte Maggiore (en o nord-este), os ríos Dragonja/Dragogna, Mirna/Quieto, Rasia/Arsa y a badía de Lim/Canal di Lemme.

En o "Libro del Trasoro" bi n'ha una mención posible:

En a traducción herediana de "Breviarium ab Urbe condita", a on son adhibidas a "Historia Romana" y "Historia Langobardorum" de Pavlo Diacono en trobamos una mención segura:

Categoría:Peninsulas de Croacia
Categoría:Peninsulas d'Italia
Categoría:Peninsulas d'Eslovenia